«صمد يوسف اوغلو وكيلوو» 1906-جي ايل مارتين 21-ده قازاخ رايونونون يوخاري ساحلي كندينده بگ نسلينه منسوب بير عايله ده آنادان اولموشدور. وكيل آغالي لار، سونرالار ايسه وكيلوولار آدلانان نسلين 300 ايلليك تاريخي معلومدور. شاعرين آناسي دا همين نسيلدندير. وكيل آغالي لاردان چوخ جورأتلي حربچي لر، ماعارفچي لر، حكيم لر، شاعرلر يئتيشميشلر. شاعرين آتاسي يوسف آغا كندده، عؤمرونون سوْن ايل لريني ايسه قازاخدا ياشاميشدير. او، چوخ سخاوتلي اولدوغوندان اؤز وار-دؤلتيني الينده ساخلايا بيلمه ميش، يوخسوللاشميشدير.